се провежда мониторинг и проверка на тези стойности е необходимо като база за мониторинга да се използват идентификационните номера на превозните средства.
 (10)
 С оглед на необходимото значително адаптиране на системите за регистрации на превозни средства и за мониторинг на емисиите на СО2, уместно е на държавите членки да се предостави възможност постепенно да въвеждат новите параметри за мониторинг през 2017 г. и да изискват целият нов набор от данни от 2018 г. нататък. Данните за докладване през 2017 г. следва да включват минимум данните, необходими във връзка с удостоверяване на съответствие с целите и за предотвратяване на злоупотреба с корелационната процедура.
 (11)
 Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се въвеждат:
 а)
 методика за корелиране на емисиите на СО2, измерени в съответствие с приложение XXI към Регламент (ЕС) 2017/1151 и на емисиите, определени съгласно приложение XII към Регламент (ЕО) No 692/2008;
 б)
 процедура за прилагане на методиката по буква а) с цел определяне на средните специфични емисии на СО2 за всеки производител;
 в)
 изменения на Регламент (ЕС) No 1014/2010, необходими за адаптиране на мониторинга на данните за емисиите на СО2, така че да бъде отразено изменението на стойностите на емисиите.
 Член 2
 Определения
 За целите по настоящия регламент се прилагат следните определения:
 1)
 „Стойности на емисиите на СО2 на базата на NEDC“ означава емисиите на СО2, определени в съответствие с приложение I и вписани в сертификатите за съответствие;
 2)
 „Измерени стойности на емисиите на СО2 на базата на NEDC“ означава емисиите на СО2 (по фази и за комбиниран цикъл на движение), определени в съответствие с приложение XII към Регламент 692/2008 посредством физически изпитвания на превозни средства;
 3)
 „Стойности на емисиите на СО2 на базата на WLTP“ означава емисиите на СО2 (за комбиниран цикъл на движение), определени в съответствие с изпитвателната процедура съгласно приложение XXI към Регламент (ЕС) 2017/1151;
 4)
 „Интерполационна фамилия на базата на WLTP“ означава интерполационната фамилия, определена съгласно точка 5.6 от приложение XXI към Регламент (ЕС) 2017/1151;
 5)
 „Корелационен инструмент“ означава симулационният модел по точка 2 от приложение I.
 Член 3
 Определяне на средните специфични емисии на СО2 във връзка с удостоверяване на съответствие с целите в периода от 2017 г. до 2020 г.
 1. За календарните години от 2017 г. до 2020 г. включително средните специфични емисии за даден производител се определят чрез използване на следните стойности на масата на емисиите на СО2 (стойности за комбиниран цикъл на движение):
 а)
 за леки пътнически автомобили от категория М1, с одобрение на типа в съответствие с приложение XXI към Регламент (ЕС) 2017/1151 — използват се стойностите на емисиите на СО2 на база NEDC;
 б)
 за съществуващи типове леки пътнически автомобили от категория М1, чийто тип е бил одобрен в съответствие с приложение XII към Регламент (ЕО) No 692/2008 — използват се измерените стойности на емисиите на СО2 на базата на NEDC за календарната 2017 г. и до 31 август 2018 г., и съответно стойностите на емисиите на СО2 на базата